b'\n_START_ARTICLE_\nBrod bolnica\n_START_PARAGRAPH_\nBrod bolnica je brod koji prvenstveno slu\xc5\xbei kao objekt za medicinsko zbrinjavanje ili bolnica. S obzirom da se naj\xc4\x8de\xc5\xa1\xc4\x87e koriste u blizini ratnih podru\xc4\x8dja, ve\xc4\x87ina takvih brodova je u vlasni\xc5\xa1tvu oru\xc5\xbeanih snaga ili ratnih mornarica. Ga\xc4\x91anje brodova bolnica je ratni zlo\xc4\x8din.\n_START_SECTION_\nPravni status\n_START_PARAGRAPH_\nSuvremeni brodovi bolnice na sebi imaju velike crvene kri\xc5\xbeeve ili crvene polumjesece kako bi istakli da su za\xc5\xa1ti\xc4\x87eni \xc5\xbdenevskom konvencijom i Me\xc4\x91unarodnim humanitarnim pravom. Ipak, povijest pokazuje da ni propisno ozna\xc4\x8deni brodovi nisu sasvim sigurni: 14. svibnja 1943. japanska podmornica je potopila australski brod bolnicu Centaur, 26. studenog 1943. ameri\xc4\x8dki bombarder B-24 je te\xc5\xa1ko o\xc5\xa1tetio japanski brod bolnicu Buenosuairesu-maru (pre\xc5\xbeivjela posada je, na jo\xc5\xa1 uvijek plutaju\xc4\x87em brodu, je, \xc4\x8dekaju\xc4\x87i spa\xc5\xa1avanje, do\xc5\xbeivjela napad strojnicom iz drugog bombardera B-24), a 18. studenog 1944. britanski lovci bombarderi su u Puli potopili njema\xc4\x8dki brod bolnicu T\xc3\xbcbingen. Osim toga, u britanskom zra\xc4\x8dnom napadu 1945. potopljen je njema\xc4\x8dki brod bolnica Deutschland pri \xc4\x8demu je puno \xc5\xbeivota izgubljeno._NEWLINE_Naoru\xc5\xbeani brodovi su po me\xc4\x91unarodnom pravu izuzeti od za\xc5\xa1tite kao brodovi bolnice.'